ऑफिस के सभी लोग अपनी अपनी सीट पर अपने काम कर रहे थे पर शैलेश का दिल दिमाग कहीं और ही है।सामने पिंक सूट में बैठी मिसेज कुलकर्णी भी कई बार जल्दी जाने का सवब पूछ चुकी थी और शैलेश कहीं और ही किसी दुनिया में खोया हुआ था।रह रह कर वही बाते उसे विचलित कर रही थी जो पिछले चार सालों से उसके साथ थी कैसा था वो दिन तीन साल पहले जब उस दिन मेहता एंड संस को फोन करना था पर नंबर नहीं मिल रहा था।उसी दिन परेशानी में न जाने कितने अंजान नंबरस पर फोन लगा दिया था। उसे क्या पता था कि इन्हीं अंजान नंबरों में ही कहीं मेरी जिंदगी भी होगी।उस दिन शैलेश ने टेलिफोन ड्रारेक्टरी से देख एक नंबर लगाया था पर ग़लत नंबर कहकर दूसरी तरफ से फोन काट दिया था ।समय बीतता चला था पर एक नंबर जो कभी किसी रोज मिला था लगा जैसे कोई राह ही देख रहा था।और एक दिन जब फिर से नोटपैड पर लिखे नम्बर को डायल कर दिया।इस बार फोन का रिसीवर उठाया गया पर दूसरी ओर से केवल एक शांत सी प्रतिक्रिया थी पर उस चुप्पी में भी गहरी आत्मियता सी थी जो उस ओर खींच रही थी।सामने गर्द से भरा टेवल पर थोड़ी देर पहले चाय पीये गये कप प्लेट के निशान बन चुके थे।बीच बीच में खिड़की के पर्दे हवा के ज़ोर से आगे पीछे की ओर लहरा रहे थे।